Document ID: 32009D0014

ΑΠΌΦΑΣΗ ΤΗΣ ΕΠΙΤΡΟΠΉΣ
της 17ης Δεκεμβρίου 2008
σχετικά με την τροποποίηση της απόφασης 2006/636/ΕΚ για τον καθορισμό της ετήσιας κατανομής, ανά κράτος μέλος, του ποσού της κοινοτικής στήριξης στην αγροτική ανάπτυξη για το διάστημα από την 1η Ιανουαρίου 2007 έως τις 31 Δεκεμβρίου 2013
[κοινοποιηθείσα υπό τον αριθμό Ε(2008) 8370]
(2009/14/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 1698/2005 του Συμβουλίου, της 20ής Σεπτεμβρίου 2005, για τη στήριξη της αγροτικής ανάπτυξης από το Ευρωπαϊκό Γεωργικό Ταμείο Αγροτικής Ανάπτυξης (ΕΓΤΑΑ) (1), και ιδίως το άρθρο 69 παράγραφος 4,
Εκτιμώντας τα ακόλουθα:
(1)
Η απόφαση 2006/410/ΕΚ της Επιτροπής, της 24ης Μαΐου 2006, για τον καθορισμό των ποσών τα οποία, σύμφωνα με το άρθρο 10 παράγραφος 2, το άρθρο 143δ και το άρθρο 143ε του κανονισμού (ΕΚ) αριθ. 1782/2003 του Συμβουλίου, διατίθενται στο ΕΓΤΑΑ και των ποσών που διατίθενται για δαπάνες του ΕΓΤΕ (2), η οποία καθορίζει για τα δημοσιονομικά έτη 2007-2013 το συνολικό ποσό των μεταφορών που πραγματοποιούνται από το ΕΓΤΕ προς το ΕΓΤΑΑ, σύμφωνα με τα εν λόγω άρθρα του κανονισμού (ΕΚ) αριθ. 1782/2003 του Συμβουλίου (3) και με το άρθρο 4 παράγραφος 1 του κανονισμού (ΕΚ) αριθ. 378/2007 του Συμβουλίου (4), τα οποία καθορίζουν τους κανόνες για την εφαρμογή της προαιρετικής διαφοροποίησης των άμεσων ενισχύσεων που προβλέπονται στον κανονισμό (ΕΚ) αριθ. 1782/2003, τροποποιήθηκε με την απόφαση 2008/955/ΕΚ της Επιτροπής (5).
(2)
Λόγω της έκδοσης της απόφασης 2008/955/ΕΚ, κρίνεται σκόπιμο να προσαρμοστούν τα ποσά που διατίθενται στο ΕΓΤΑΑ και να προστεθούν τα ποσά αυτά στην ετήσια κατανομή που αφορά την κοινοτική στήριξη στην αγροτική ανάπτυξη.
(3)
Η απόφαση 2006/636/ΕΚ της Επιτροπής (6) πρέπει να τροποποιηθεί αναλόγως,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Το παράρτημα της απόφασης 2006/636/ΕΚ αντικαθίσταται από το κείμενο του παραρτήματος της παρούσας απόφασης.
Άρθρο 2
Η παρούσα απόφαση εφαρμόζεται από το δημοσιονομικό έτος 2009.
Άρθρο 3
Η παρούσα απόφαση απευθύνεται στα κράτη μέλη.
Βρυξέλλες, 17 Δεκεμβρίου 2008.

Labels: 18
15
19
5